ΚΑΝΟΝΙΣΜΟΣ (ΕΚ) αριθ. 982/1999 ΤΗΣ ΕΠΙΤΡΟΠΗΣ

της 7ης Μαΐου 1999

με τον οποίο καταργούνται ορισμένοι κανονισμοί ης Επιτροπής στους τομείς των νωπών και μεταποιημένων οπωροκηπευτικών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 857/1999(2), και ιδίως το άρθρο 30 παράγραφος 7,

τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, για την κοινή οργάνωση αγοράς στον τομέα των μεταποιημένων προϊόντων με βάση τα οπωροκηπευτικά(3), όπως τροποποιήθηκε τελευταία από τον κανονισμό (ΕΚ) αριθ. 2199/97(4), και ιδίως το άρθρο 4 παράγραφος 9, το άρθρο 11 παράγραφος 2 και το άρθρο 27 παράγραφος 1,

τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ(5), και ιδίως το άρθρο 3 παράγραφος 2,

Εκτιμώντας:

(1) ότι ορισμένες νομοθετικές πράξεις στον τομέα των νωπών και μεταποιημένων οπωροκηπευτικών έχουν στερηθεί αντικειμένου λόγω κυρίως των επελθουσών τροποποιήσεων στη βασική νομοθεσία, της υιοθετήσεως νέων διεθνών συμβιβασμών μεταξύ της Κοινότητας και των εμπορικών εταίρων της, καθώς και σοβαρών αλλαγών που συνέβησαν στην αγορά· ότι για λόγους σαφήνειας και νομικής ασφάλειας, και μεριμνώντας για την απλούστευση, είναι σκόπιμο να καταργηθούν επίσημα οι νομοθετικές αυτές πράξεις·

(2) ότι τα μέτρα που προβλέπονται από τον παρόντα κανονισμό συμφωνούν με την εκφρασθείσα σε από κοινού συνεδρίαση γνώμη επιτροπών διαχείρισης νωπών οπωροκηπευτικών και μεταποιημένων οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Καταργούνται οι παρατιθέμενοι στο παράρτημα κανονισμοί.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Μαΐου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 297 της 21.11.1996, σ. 1.

(2) ΕΕ L 108 της 27.4.1999, σ. 7.

(3) ΕΕ L 297 της 21.11.1996, σ. 29.

(4) ΕΕ L 303 της 6.11.1997, σ. 1.

(5) ΕΕ L 349 της 24.12.1998, σ. 1.

ΠΑΡΑΡΤΗΜΑ

Κανονισμός (ΕΟΚ) αριθ. 1560/70 της Επιτροπής, της 31ης Ιουλίου 1970, περί καθορισμού των προϋποθέσεων για την ανάθεση των εργασιών μεταποιήσεως σε χυμό των οπωροκηπευτικών που αποσύρονται από την αγορά (ΕΕ L 169 της 1.8.1970, σ. 59).

Κανονισμός (ΕΟΚ) αριθ. 55/72 της Επιτροπής, της 10ης Ιανουαρίου 1972, περί των όρων προσκλήσεως υποβολής προσφορών για τη διάθεση των οπωροκηπευτικών, τα οποία αποσύρθηκαν από την αγορά (ΕΕ L 9 της 12.1.1972, σ. 1).

Κανονισμός (ΕΟΚ) αριθ. 1596/79 της Επιτροπής, της 26ης Ιουλίου 1979, περί των προληπτικών αποσύρσεων των μήλων και των αχλαδιών (ΕΕ L 189 της 27.7.1979, σ. 47).

Κανονισμός (ΕΟΚ) αριθ. 2102/90 της Επιτροπής, της 23ης Ιουλίου 1990, για λεπτομέρειες εφαρμογής της δήλωσης συγκομιδής εσπεριδοειδών (ΕΕ L 191 της 24.7.1990, σ. 16).

Κανονισμός (ΕΟΚ) αριθ. 1133/86 της Επιτροπής, της 18ης Απριλίου 1986, σχετικά με τις γεωργικές τιμές μετατροπής που πρέπει να εφαρμόζονται στις επιτροφές κατά την εξαγωγή και τις εισφορές κατά την εισαγωγή ορισμένων μεταποιημένων προϊόντων με βάση τα οπωροκηπευτικά (ΕΕ L 103 της 19.4.1986, σ. 27).

Κανονισμός (ΕΟΚ) αριθ. 722/88 της Επιτροπής, της 18ης Μαρτίου 1988, για τον καθορισμό των λεπτομερειών εφαρμογής του άρθρου 3 παράγραφος 1α του κανονισμού (ΕΟΚ) αριθ. 426/86 του Συμβουλίου όσον αφορά τη χορήγηση ενίσχυσης στα μεταποιημένα προϊόντα με βάση την τομάτα (ΕΕ L 74 της 19.3.1988, σ. 49).

Κανονισμός (ΕΟΚ) αριθ. 4061/88 της Επιτροπής, της 21ης Δεκεμβρίου 1988, περί συμπληρωματικών λεπτομερειών εφαρμογής όσον αφορά τα πιστοποιητικά εισαγωγής για ορισμένα μεταποιημένα προϊόντα με βάση τα ξινά κεράσια καταγωγής Γιουγκοσλαβίας (ΕΕ L 356 της 24.12.1988, σ. 45).